રાજકોટના ખંઢેરી સ્ટેડિયમમાં ભારત-સાઉથ આફ્રિકા વચ્ચે આજે ત્રીજી વન ડે રમાવાની છે. ક્રિકેટના મેદાનમાં આજે ધોની સેના અને સાઉથ આફ્રિકા વચ્ચે ક્રિકેટમાં જીત હાંસલ કરવાની જંગ જામશે. તો ક્રિકેટ મેચ વખતે પાટીદારો પણ પ્રદર્શન કરવાના મુડમાં છે. સમાચારો મુજબ જે પાટીદારોને ક્રિકેટ જોવા માટેની ટિકીટ મળી છે. તેઓ લખાણ વિનાની સફેદ ટી-શર્ટ અને ટોપી પહેરશે. આ સિવાય કેટલાક પાટીદારો ખંઢેરી સ્ટેડિયમની આસપાસના વિસ્તારમાં ‘જય સરદાર' લખેલી સફેદ પતંગ ચગાવીને આકાશને પણ પટેલ અનામત આંદોલનના રંગમાં રંગશે. તો આ પહેલા પટેલોને વધુમાં વધુ ટિકીટ ખરીદવાનું આહવાન પણ કરવામાં આવ્યું હતુ.